Publication: Magyar Közlöny
Issue: MK-2009-190 (Year: 2009, Number: 190)
Era: 2004-2010
Section: – az igazságügyi és rendészeti miniszter feladat- és hatáskörérõl szóló 164/2006. (VII. 28.) Korm. rendelet 1. § h) pontjában
Paragraph Index: 412

(5) Ha a szabálysértési hatóság az elkobzott dolog értékesítését vagy megsemmisítését köve tõen azt állapítja meg, hogy az elkobzás alaptalanul történt, a jogosult részére visszafizetést rendel el. Értékesítés esetén a ténylegesen befolyt ellenértéket, megsemmisítés esetén a dolog lefoglaláskori értékét kell megtéríteni. A visszatérítendõ összeget az elkobzás alaptalanságát megállapító határozat jogerõre emelkedését köve tõen a megtérítés idõpontjáig minden naptári nap után, a felszámítás idõpontjában érvényes jegybanki alapkamat kétszeresének 365-öd részét kitevõ kamattal növelten kell a szabálysértési hatóságnak visszafizetnie. A jogosult ezt meghaladó igényét a polgári jog szabályai szerint érvényesítheti. A szabálysértési hatóság határozata alapján a visszafizetés annak a szervnek a feladata, amelynek költségvetésében a szabálysértési hatóság szerepel. Záró rendelkezések

Source: https://magyarkozlony.hu/hivatalos-lapok/b5bf4ae110c724af7d8943c7f32dc5d0c9af73cf/dokumentumok/be5081171836bee976fa8e0f7a304a0790931748/letoltes